<classify> Mwandishi Wetu- Simanjiro NAIBU Katibu Mkuu Wizara ya Maji, Mhandisi Anthony Sanga amemtaka mkandarasi Jandu Plumbers waArusha anayejenga mradi wa maji wa Orukesment wilayani Simanjiro kuukamilishandani ya muda uliyopangwa. Alitoa maelekezo hayo juzi,alipotembelea na kukagua maendeleoya ujenzi wa mradi huo wilayani Simanjiro sambamba na kuzungumza na mkandarasi. Akiwa katika ukaguzi wa utekezaji wa mradi, Mhandisi Sangaalibaini shughuli zinazoendelea kutekelezwa na mkandarasi kuegemea zaidi maeneoambayo hayapelekei wananchi kupata huduma ya maji mapema iwezekanavyo kama ilivyodhamira ya Serikali. Alisema mkandarasi anajenga maeneo ambayo siyo kipaumbelecha mradi,hivyo alimtaka kuhakikisha anaelekeza nguvu zaidi ujenzi wa maeneoyatakayowapatia wananchi maji, ikiwamo ujenzi wa chanzo, kituo cha tiba ya majina bomba kuu la kusafirishia maji. Nilichokiona kwenye mradi,mkandarasi amejikita zaidikujenga majengo ya ofisi na nyumba za wafanyakazi ambayo hayapeleki maji kwa wananchi,badalaya kujielekeza maeneo yenye tija ya kuleta huduma ya maji kwa haraka iliwananchi waanze kunufaika, alisema Mhandisi Sanga. Alisema mradi wa maji mji wa Orukesment, unao umuhimu mkubwa kwa wananchi wa maeneo hayo hasaikizingatiwa kuwa umekuwa ukisubiriwa kwa muda mrefu. Wananchi wameusubiri huu mradi, wamekuwa na shauku kubwa ya kuanza kupata huduma kutoka hapa,sijaridhishwa na huu utaratibu anaoendelea nao Mkandarasi, ningependa kuonamatokeo ya haraka kutoka hapa, alisema. Akiwasilisha taarifa ya maendeleo ya ujenzi wa mradi huo,Mkurugenzi Mtendaji waMamlaka ya Majisafi na Usafi wa Mazingira Babati BAWASA, Mhandisi Iddi Msuya alisema tayari wamemuagiza mkandarasikuhakikisha anaongeza nguvu kazi ili kutekeleza maeneo nyeti kwa haraka zaidi. Alisema kukamilika kwa mradi kutanufaisha zaidi ya wakazi52,000 na mifugo katika mji wa Orkesumet na vijiji vinavyozunguka mji huo. Mwakilishi wa Kampuni ya Jandu Plumbers, Mhandisi KotturuRamnadh aliahidi kukamilisha ujenzi wa mradi huo katika kipindi kilichowekwacha mwezi Aprili, 2020. Mradi wa maji Orukesment unatekelezwa na Serikali yaTanzania kwa kushirikiana na Benki ya Maendeleo ya Nchi za Kiarabu kwa nchi zaAfrika BADEA na Mfuko wa Maendeleo wa nchi zinazozalisha mafuta OFIDkupitia mkopo wa masharti nafuu ambao umetengewa jumla ya Dola za Marekani milioni18.42.  <topic>: kitaifa 